نصیرآباد (آن لائن) نائب تحصیلدار چھتر محمد شاہ کاظمی پارینے کہ حکومت ناکنڈآن احساس پروگرام نا ردا ٹ غریب خاہوت آت رسینگوک پیسہ غاتے شفاف وڑ اٹ سر کننگ نا چاروکی ءِ کننگ انگ ءِ۔دا خیال آتادرشانی ءِ او احساس سینٹر اٹ میڈیا نا نمائندہ غاتتون ہیت وگپ کرسا کرے‘ نائب تحصیلدار چھتر محمد شاہ کاظمی پارے کہ ضلع نصیرآباد نا ایلو احساس سینٹر آتیانبار چھترسینٹر اٹ حکومت ناکنڈآن ہر غریب نیاڑی ءِ 12000روپئی نا حساب اٹ پیسہ تننگ نا کاریم ترندی اٹ برجاءِ۔ احساس پروگرام چھترنا غریب نیاڑی تا تینائیک صبر کرسا رش کپس تاکہ کورونا نا تالان مننگ آن بچنگ مرے‘ اوپارے کہ بھلا وہی انابندغ و ناجوڑ نیاڑی تے اولیت تننگک تاکہ رش انا سوب آن خداکَپ واقعہ اس پیش برے‘ احساس پروگرام ناپیسہ غاک غریب آتا امانت ءُ اوفتیان ہچ کاٹ مفننگ ءِ۔
